బెంగళూరు యువకుల ప్రయోగంబెంగళూరు, సెప్టెంబరు 5 (ఆంధ్రజ్యోతి) : పెరుగుతున్న జనాభాతోపాటు బెంగళూరు నగరంలో చెత్త సమస్య రోజురోజూ తీవ్రరూపం దాలుస్తోంది. ఈ నేపథ్యంలో గ్రీన్పీ్స అనే స్వచ్ఛంద సంస్థ సభ్యులు ‘వేస్ట్ టు ఫుడ్’ అనే ప్రయోగాన్ని చేపట్టి ప్రజలను జాగృతం చేస్తున్నారు. తాము సేకరించిన చెత్తను అత్యంత సులభ ప్రక్రియలో సేంద్రియ ఎరువుగా మార్చి రైతులకు కారుచౌకగా అందిస్తున్నారు. నిర్వహణ వ్యయం కోసమే రైతుల నుంచి కొంత మొత్తాన్ని తీసుకుంటున్నామని వివరించారు. బెంగళూరు మహానగరంలో రోజూ సుమారు ఐదు వేల టన్నుల చెత్త సేకరణ జరుగుతోంది. ఇందులో 60 శాతం చెత్తను అత్యంత సులభ పద్ధతుల్లో సేంద్రియ ఎరువుగా మార్చవచ్చునని ఈ సంస్థ వెల్లడించింది. సేంద్రియ ఎరువులు వాడితే మొక్కలు ఎంతో బాగా పెరుగుతాయని చెప్పడానికి ఇక్కడి ఫీనిక్స్మాల్ వద్ద పార్కులో 1000 మొక్కలు నాటి, సేంద్రియ ఎరువును వాడుతున్నారు. చెత్తను సేంద్రియ ఎరువుగా తయారు చేసే విధానం చాలా సులభమని, ఆసక్తి గలవారు ముందుకు వస్తే శిక్షణ ఇస్తామని ఈ సంస్థ తెలిపింది.
bengaluru yuvakula prayogambengaluru, septembaru 5 (aandhrajyoti) : perugutunna janabhatopatu bengaluru nagaramlo chetta samasya rojuroju teevraroopam daalustondi. ee nepathyamlo greenpees ane swachchanda samstha sabhyulu ‘wayst tu fud’ ane prayogaanni chepatti prajalanu jaagrutam chestunnaru. taamu sekarinchina chettanu atyanta sulabha prakriyalo sendriya eruvugaa marchi raitulaku kaaruchoukagaa andistunnaaru. nirvahana vyayam kosame raitula nunchi kontha mottaanni teesukuntunnamani vivarinchaaru. bengaluru mahaanagaramlo roojoo sumaru aidu vela tannula chetta sekarana jarugutondi. indulo 60 saatam chettanu atyanta sulabha paddhatullo sendriya eruvugaa maarchavachchunani ee samstha velladinchindi. sendriya eruvulu vaadithe mokkalu entho baga perugutaayani cheppadaaniki ikkadi feenixmal vadda paarkulo 1000 mokkalu naati, sendriya eruvunu vaadutunnaaru. chettanu sendriya eruvugaa tayaaru chese vidhaanam chala sulabhamani, aasakti galavaaru munduku vaste sikshana istamani ee samstha telipindi.